I dag skal Anders Samuelsen sammen med EU’s udenrigsministre møde Israels premierminister, Benjamin Netanyahu. Det bør blive et møde, hvor Danmark tydeligt bør sige fra over for Israels ulovlige bosættelser og kortslutning af fredsprocessen.

Vi er dybt bekymrede over den humanitære og menneskeretslige situation i de besatte palæstinensiske områder, i særdeleshed den akutte risiko for nedrivning og tvangsforflyttelse af en række palæstinensiske lokalsamfund i Vestbreddens Område C og Østjerusalem.

En udvikling, der er med til at underminere folkeretten og umuliggøre en fair løsning på konflikten.